OKRESNÁ PROKURATÚRA NOVÉ ZÁMKY 
F. Rákocziho 15, 940 44 Nové Zámky 1

Číslo: 2 Pv 159/16/4404	Nové Zámky 28.06.2016 
EEČ: 2-33-34-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Nové Zámky 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 1375/34 XXXXX, Slovensko
väzba: nie
ktorá je trestne stíhaná pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
ako matka XXXXX, narodeného XXXXX je podľa rozsudku Okresného súdu XXXXX spisovej značky 16P/394/2012 zo dňa 14.05.2013 povinná prispievať na jeho výživu mesačne sumou 50,- EUR vždy do 15-teho dňa toho-ktorého mesiaca vopred do rúk XXXXX, XXXXX bytom XXXXX, XXXXX 1439/21, vyživovaciu povinnosť si neplnila pravidelne mesačne, čím za obdobie mesiacov december roku 2015, január, marec a máj roku 2016 vznikol na výživnom dlh v sume 200,- EUR,        
lebo zanikla trestnosť činu.  
 
Odôvodnenie:
Poverený príslušník Okresného riaditeľstva Policajného zboru XXXXX, Obvodného oddelenia XXXXX, uznesením spisovej značky ČVS: ORP-210/SU-NZ-2016 zo dňa 23.03.2016 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona  na tom skutkovom základe, ako je uvedené vo výrokovej časti uznesenia.

V priebehu skráteného vyšetrovania obvinená XXXXX dlžnú sumu na výživnom uhradila v plnej výške, keď dlžné výživné  zaplatila poškodenej XXXXX, a túto skutočnosť potvrdila tiež poškodená vo svojej výpovedi zo dňa 03.06.2016.

Teda obvinená využila ustanovenie o účinnej ľútosti v zmysle § 86 odsek 1 písmeno a/ Trestného zákona a vyživovaciu povinnosť dodatočne splnila skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
   
Preto som rozhodol tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Jaroslav Klučka 
prokurátor